Diari Oficial de la Generalitat Valenciana


Sumari del DOGV 2011, del 27-04-1993 (1993/827754)

RESOLUCIÓ de 19 de febrer de 1993 de la Comissió Territorial d'Urbanisme d'Alacant, relativa a la modificació puntual del Pla General d'Onil a la zona esquerra de l'avinguda de Castalla.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2011

Data del DOGV
:   27-04-1993

Secció del DOGV
:   ALTRES DISPOSICIONS

Número del document
:   1993/827754


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme d'Alacant, relativa a la modificació puntual del Pla General d'Onil a la zona esquerra de l'avinguda de Castalla.  
La Comissió Territorial d'Urbanisme, en la sessió de 19 de febrer de 1992, vist l?expedient abans esmentat i d'acord amb els següents:  
Antecedents de fet  
Primer  
L'ajuntament, en la sessió plenària del 15 d'octubre de 1991, va acordar-ne l'aprovació provisional, després de complir els tràmits d'aprovació inicial i d'exposició pública mitjançant anuncis apareguts en el BOP i en un dels diaris provincials de més difusió.  
Segon  
La documentació està integrada per memòria i estudis complementaris, plànols d'informació i ordenació, i normes urbanístiques.  
Tercer  
L'expedient es tramita amb la finalitat de fer tres modificacions puntuals del Pla General, una de les quals suprimeix un carrer sense eixida, i com a conseqüència, s'ha de modificar el projecte de reparcel·lació perquè tornen els sòls que ocupa aquest carrer als propietaris.  
\* La modificació puntual núm. 1 pretén la supressió del carrer, la superfície del qual s'avalua en 663 m2, i, per evitar el possible increment de volum edificable, que comportaria la previsió d'espais lliures més grans, d'acord amb l'article 128.2 del text refós de 1992 es redueix el coeficient edificable a la zona que és de 0,4 m2/m2 i es deixa en 0,371 m2/m2. Es mantenen els altres paràmetres.  
\* La modificació puntual núm. 2 pretén substituir en la zona dibuixada l?ús industrial pel d'equipament recreatiu de les categories lª i 2.ª, segons la normativa del pla general. Es mantenen les condicions volumètriques existents i les que hi ha a la fitxa 107 del pla.  
\* La modificació puntual núm. 3 intenta canviar la qualificació de dues illes actualment a la zona (3) habitatges unifamiliars aïllats i passar-les a la zona mixta habitatges unifanmiliars aïllats o aparellats (1), argumenten un error material de dibuix. Es continua mantenint el nombre màxim d'habitatges que s'han de construir en cada illa tal com es dibuixa en els plànols P- 1.  
\* Reparcel·lació  
Només afecta als propietaris dels sòls que apareixen en la fitxa 90; es produeix un reajustament que es resol amb compensacions econòmiques que diuen que són de mutu acord.  
Amb la supressió dels 663 m2 del carrer, la superfície del viari cedida que era de 1.467 m2 es redueix a 804 m2.  
Se suprimeixen 11 finques registrades i se n'obrin unes altres 7 que es descriuen amb les càrregues i els titulars a més de dibuixar-se als plànols. Tota aquesta documentació gràfica ja la conté l?expedient inicial tramés el 21/10/92.  
Consideracions tècnico- jurídiques  
Primera  
La tramitació s'estima correcta d'acord amb el que estableixen l'article 114, per remissió del 128.1 del text refós de 1992, i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació s'estima completa d'acord amb l'article 72.4 del text refós de 1992 i amb els articles del 37 al 42 del Reglament de Planejament.  
Tercera  
La proposta es considera tècnicament admissible, ja que en l'expedient queda demostrat que no es produeix un augment d'edificabilitat que requeresca 4a major previsió d'espais lliures. Així mateix, no té per objecte una zonificació diferent o un ús urbanístic de les zones verdes previstes pel pla. Les alteracions de les determinacions establertes en el planejament cal emmarcar-les en el supòsit que estableixen l'article 26.5 del text refós 1992, i l'article 154.4 del Reglament de Planejament.  
Quarta  
La Comissió Territorial d'Urbanisme és competent per a l'adopció d'aquest acorda a l?empara de l'article 118.3.a del text refós de la Llei sobre el Règim del Sòl i Ordenació Urbana, aprovat pel Decret Legislatiu 1/1992, de 26 de juny (BOE núm. 156, de 30 de juny), i l'article 15. 10 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos el preceptes legals esmentats, la Llei de Procediment Administratiu i la resta de disposicions aplicables, va acordar aprovar definitivament la modificació puntual del Pla General d'Onil a la zona esquerra de l'avinguda de Castalla.  
Cosa que faig pública, d'acord amb el que estableixen l'article 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 134 del Reglament de Planejament. Contra aquests acords, que no exhaureixen la via administrativa, es pot interposar recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.